CBS News

**CBS News** היא חטיבת החדשות של רשת הטלוויזיה והרדיו האמריקאית CBS. תוכניות הטלוויזיה של CBS News כוללות תוכניות חדשות בוקר וחדשות ערב, תוכניות של מגזין "News"  כגון "CBS News Sunday Morning" , 60 דקות ו-"48 שעות" , והתוכנית "Face the Nation" . רדיו CBS News  מפיק מהדורות חדשות מדי שעה עבור מאות תחנות רדיו, וגם מפקח על הפודקאסטים של CBS News. CBS News מפעילה גם את CBS News 24/7 , רשת חדשות דיגיטלית הפועלת 24 שעות ביממה.

ב-6 בינואר 2019 הוכרזה סוזן צירינסקי כמחליפה של דייוויד רודס כנשיאת החטיבה. ההכרזה הגיעה בעקבות החדשות כי רודס יפרוש מתפקיד נשיא CBS News "על רקע ירידה בדירוג הרייטינג והנזק מגילויים על חקירה בנוגע להאשמות על התנהגות מינית בלתי הולמת". ב-1 במרץ 2019 צירינסקי התחילה את כהונתה כנשיאה והמפיקה הבכירה של CBS News, אשר הסתיימה באפריל 2021. היא הייתה הנשיאה האישה הראשונה של חטיבת החדשות של הרשת.

ב-15 באפריל 2021, CBS Television Stations ו-CBS News הודיעו כי החטיבות יתמזגו לישות אחת, שתיקרא "CBS News and Stations" . הוכרז כי ונדי מקמהון (לשעבר נשיאת קבוצת תחנות הטלוויזיה בבעלות ABC) וניראג' קמלאני (לשעבר סגן נשיא בכיר של Hearst Newspapers) נבחרו לנשיאים שותפים. המיזוג הושלם ב-3 במאי 2021. ב-14 באוגוסט 2023, לאחר שקמלאני הודיע שהוא מתפטר, מינתה CBS News את מקמהון לנשיאה והמנכ"לית היחידה. למחרת, ב-15 באוגוסט, מינתה CBS News את אינגריד סיפריאן-מת׳יוס, שפיקחה על הלשכה בוושינגטון די. סי. לנשיאה.

## היסטוריה
בשנת 1929 רשת CBS החלה לשדר שידורי חדשות רגילים ברדיו – סיכומים באורך חמש דקות שנלקחו מדיווחים של יונייטד פרס אינטרנשיונל, אחת משלוש סוכנויות הידיעות שסיפקו לעיתונים חדשות לאומיות ובין-לאומיות. בדצמבר 1930 שכר נשיא CBS, ויליאם ס. פיילי, את העיתונאי פול ווייט אשר עבד ביונטייד פרס, כעורך החדשות של CBS. פיילי התייחס לחדשות של רשת הרדיו באותו היחס כמו לבידור, ואישר לווייט להפריע לתוכניות אם יש צורך בעקבות אירועים. יחד עם רשתות אחרות, CBS זעמה על אמברגו מבזקי החדשות שהוטל על הרדיו על ידי סוכנויות הידיעות, שמנע מהם להשתמש בידיעות עד שהופיעו בדפוס לפני כן. CBS התעלמה מהאמברגו כאשר פרסמה את סיפור חטיפת לינדברג ב-1932, תוך שימוש בדיווחים חיים בשידור. רשתות רדיו הקדימו את העיתונות המודפסת עם חדשות על הבחירות לנשיאות ארצות הברית 1932.

במרץ 1933 ווייט מונה לסגן נשיא ולמנהל כללי האחראי על חדשות ב-CBS. כנשיא הראשון של CBS News, הוא החל לבנות ארגון שבזמן קצר ביסס מוניטין אגדי.

ב-1935 שכר ווייט את אדוארד מורו, ושלח אותו ללונדון ב-1937 כדי לנהל את הפעילות האירופית של CBS News. ווייט הוביל צוות שכלל את ריצ'רד הוטלט, צ'ארלס קולינגווד, ויליאם שיירר, אריק סיווריד, ביל דאונס, ג'ון צ'ארלס דיילי, ג'וזף הרש ססיל בראון, אלמר דייוויס, קווינסי האו, הנס פון קלטנבורן, רוברט טרוט, ולואיס שולנברגר.

ב-1940 גייס ויליאם ס. פיילי את אדמונד צ'סטר מתפקידו כראש הלשכה לאמריקה הלטינית ב-Associated Press כדי לתאם את פיתוח רשת הרדיו הבין-לאומית לגלים קצרים של אמריקה (Cadena de las Américas) ב-1942. בשיתוף פעולה עם נלסון רוקפלר שכיהן כמתאם העניינים הבין-אמריקניים וקול אמריקה כחלק מתמיכתו של הנשיא רוזוולט בפאן-אמריקניזם , רשת הרדיו של CBS סיפקה חדשות ותוכניות תרבות חיוניות ברחבי דרום אמריקה ומרכז אמריקה בתקופת מלחמת העולם השנייה. באמצעות פעילותה בעשרים מדינות, היא טיפחה יחסים דיפלומטיים מיטיבים בין ארצות הברית לאומות אחרות באזור תוך מתן אלטרנטיבה לתעמולה הנאצית.

### טלוויזיה
עם הפיכתה לתחנה המסחרית WCBW (ערוץ 2, כיום WCBS-TV ) בשנת 1941, שידרה רשת הטלוויזיה CBS בעיר ניו יורק שתי תוכניות חדשות יומיות, בשעות 14:30 ו-19:30 בימי חול, בהגשתו של ריצ'רד האבל. רוב מהדורות החדשות כללו את האבל קורא תסריט עם קפיצות מזדמנות למפה או לתמונה. כשפרל הארבור הופצצה ב-7 בדצמבר 1941, WCBW (שלא שידרה בדרך כלל בימי ראשון כדי לתת למהנדסים יום חופש), עלתה לאוויר בשעה 20:45 עם דיווח מיוחד נרחב. מצב החירום הלאומי אפילו שבר את החומה הבלתי נראית בין רדיו CBS לטלוויזיה. בכירי WCBW שכנעו קרייני רדיו ומומחים כמו ג'ורג' פילדינג אליוט ולינטון וולס להגיע לאולפני הגראנד סנטרל במהלך הערב ולתת מידע ופרשנות על המתקפה. הדיווח של WCBW באותו הלילה נמשך פחות מ-90 דקות; אבל השידור המיוחד הזה דחק את גבולות הטלוויזיה בשידור חי ב-1941 ופתח אפשרויות חדשות לשידורים עתידיים. כפי שכתבה CBS בדו"ח מיוחד לרשות התקשורת הפדרלית (FCC), שידור החדשות הבלתי מתוכנן בשידור חי ב-7 בדצמבר "היה ללא ספק האתגר המעורר ביותר וסימן את ההתקדמות הגדולה ביותר של בעיה בודדת שהתמודדו איתה באותה תקופה".

מהדורות חדשות נוספות נקבעו בימיה הראשונים של המלחמה. במאי 1942 WCBW (כמו כמעט כל תחנות הטלוויזיה) צמצמו בצורה חדה את שידור התוכניות החיות ושידורי החדשות בוטלו, מכיוון שהתחנה השעתה זמנית את פעילות האולפנים, והשתמשה אך ורק בשידור מזדמן של סרטים מוקלטים. זה קרה בעיקר בעקבות כך שחלק גדול מהצוות הצטרף לצבא או נפרס מחדש למחקר טכני הקשור למלחמה, וכדי להאריך את חייהן של המצלמות המוקדמות, הלא יציבות, שכעת לא ניתן היה לתקן אותן בגלל היעדר חלקים בזמן המלחמה.

כשהמלחמה החלה להתהפך לטובת בעלות הברית במאי 1944, WCBW פתחה מחדש את האולפנים ומהדורות החדשות חזרו, בהגשה קצרה של נד קאלמר, ולאחר מכן על ידי אוורט הולס. לאחר המלחמה, תוכניות חדשות מורחבות הופיעו בלוח השידורים של WCBW – שסימונה שונה ל-WCBS-TV ב-1946 – תחילה בהגשתו של מילו בולטון, ואחר כך על ידי דאגלס אדוארדס. ב-3 במאי 1948 החל אדוארדס להגיש את "CBS Television News", מהדורת חדשות לילית קבועה בת 15 דקות ב-CBS, הכוללת את WCBS-TV. היא שודרה בכל ליל חול בשעה 19:30, והייתה תוכנית החדשות הרשתית הראשונה המתוכננת בקביעות, הכוללת מגיש (מהדורת החדשות הלילית של לואל תומאס ברשת הרדיו NBC קדמה לה; היא שודרה בתחנת הטלוויזיה של NBC לתקופה מסוימת בתחילת שנות ה-40, אך אלו היו שידורי טלוויזיה מקומיים שנראו רק בניו יורק). תוכנית החדשות ש-NBC שידרה באותה תקופה, "NBC Television Newsreel" (שהוצגה לראשונה בפברואר 1948), הייתה פשוט קטעי סרטים עם קריינות קולית.

בשנת 1948 העיתונאי הוותיק של רדיו CBS, אדמונד צ'סטר, החל לכהן כמנהל החדשות החדש לאירועים מיוחדים וספורט של הרשת. זמן קצר לאחר מכן ב-1949, הוא שיתף פעולה עם אחד מה-Murrow Boys  המקוריים של CBS כדי להפיק את סדרת החדשות החדשנית "United Nations In Action". שידורים אלה, שמומנו על ידי חברת פורד כשירות ציבורי, ניסו לספק סיקור חי של הליכי העצרת הכללית של האומות המאוחדות מהמטה הזמני בלייק סקסס, ניו יורק. הם הוכיחו את עצמם כמוצלחים ביותר וזכו בפרס פיבודי לחדשות הטלוויזיה ב-1949.

ב-1950 שונה שמה של מהדורת החדשות הלילית ל"דאגלס אדוארדס עם החדשות", ובשנה שלאחר מכן, היא הפכה לתוכנית החדשות הראשונה ששודרה בשני החופים, הודות לחיבור כבל קואקסיאלי חדש, מה שגרם לאדוארדס לפתוח את המהדורה בברכה "ערב טוב לכולם, מחוף לחוף." שם המהדורה שונה ל-"CBS Evening News" כשוולטר קרונקייט החליף את אדוארדס ב-1962. אדוארדס נשאר ב-CBS News והגיש מהדורות חדשות בשעות היום ושידורי חדשות ברדיו עד לפרישתו ב-1 באפריל 1988.

משנות ה-90 ועד 2014, CBS News הפעילה יחידת הפקה משלה בשם "CBS News Productions", להפקת תוכניות חלופיות לרשתות כבלים, ואת "CBS EyeToo Productions" (לימים "CBS Eye Productions"), חברה שהפיקה סרטים תיעודיים ותוכניות עיון.

CBS News ניהלה את ערוץ הכבלים "CBS Eye on People" מ-1997 עד 2000 ואת ערוץ "CBS Telenoticias" בשפה הספרדית מ-1996 עד 1998.

בשנת 2021 CBS News הקימה יחידת הפקה משלה בשם "See It Now Studios", בראשותה של סוזן צירינסקי.

בשנת 2022 שכרה CBS News את פקיד ממשלו של דונלד טראמפ לשעבר, מיק מולבני, כתורם בשידור בתשלום. שכירתו של מולבני עוררה מחלוקת בתוך החברה בשל ההיסטוריה שלו בקידום הטענות הכוזבות של טראמפ ותקיפת העיתונות. הנשיא השותף של CBS News, ניראג' קמלאני, אמר לצוות תוכנית הבוקר של CBS: "אם תסתכלו על כמה מהאנשים ששכרנו כתורמים, היכולת לוודא שאנו מקבלים גישה לשני הצדדים של הסיפור נמצאת בעדיפות כי אנחנו יודעים שהרפובליקנים הולכים להשתלט, ככל הנראה, בבחירות אמצע הכהונה".

בשנת 2025 מונתה בארי וייס לעורכת הראשית של CBS News על ידי מנכ"ל פרמאונט סקיידאנס, דייוויד אליסון, למרות שהיא חסרה ניסיון ניהולי בגופי חדשות טלוויזיוניים. מטרת המינוי היא להחיות את המערכת העיתונאית של החברה ולהכניס בה "אנרגיה ונועזות", אך גם לשפר את רווחיותה עבור חברת האם. לצידה מונה לתפקיד נשיא CBS News טום סיברובסקי, לשעבר בכיר ב-ABC, שתפקידו לספק איזון וניסיון מערכתי. במכתב ששלחה וייס לעובדים, ביקשה מהם לפרט כיצד הם מבלים את שעות העבודה שלהם ומה דעתם על מערכת החדשות, במטרה "ליישר קו על חזון משותף לעתיד החברה". המכתב עורר התנגדות מצד איגוד התסריטאים האמריקאי, שהורה לעובדים המאוגדים שלא לענות עליו עד שתסופק הבהרה לגבי מטרתו, ובפרט אם ניתן יהיה להשתמש בתשובות כבסיס לפיטורים או צעדים משמעתיים.

## תוכניות טלוויזיה של CBS News
### תוכניות חדשות עדכניות
*CBS Evening News (1 ביולי 1941–רץ)
*Face the Nation (7 בנובמבר 1954–רץ)
*Person to Person (1953–1961; 2012; 2022–רץ)
*60 דקות (24 בספטמבר 1968–רץ)
*CBS News Sunday Morning (28 בינואר 1979–רץ)
*48 שעות (19 בינואר 1988–רץ)
*CBS Weekend News (7 במאי 2016–רץ)
*CBS News Flash (אוגוסט 2021–רץ)
*CBS Mornings (7 בספטמבר 2021–רץ)
*CBS Saturday Morning (18 בספטמבר 2021–רץ)
*CBS News Mornings (5 בפברואר 2024–רץ)
*CBS News Roundup (29 במאי 2024–רץ)

### היסטוריית תוכניות חדשות הבוקר המוקדמות
*CBS News Nightwatch (1982–1992)
*CBS Up to the Minute (1992–2015)
*CBS Overnight News (2015–2024)

### היסטוריה של תוכניות חדשות הבוקר
*The Morning Show (1954–1956)
*Good Morning! with Will Rogers, Jr. (1956)
*Calendar (1961–1963)
*The CBS Morning News (1963–1979; 1982–1987)
*In the News (1971–1986; 1997–1998)
*30 דקות (1978–1982)
*The Morning Program (1987)
*CBS This Morning (1987–1999; 2012–2021)
*The Early Show (1999–2012)
*CBS News Saturday Morning (1997–1999)
*The Saturday Early Show (1999–2012)
*CBS This Morning Saturday (2012–2021)

### היסטוריית תוכניות חדשות הערב/פריים טיים
*West 57th (13 באוגוסט 1985 – 9 בספטמבר 1989)
*60 דקות II (13 בינואר 1999 – 2 בספטמבר 2005)
*America Tonight (דן ראד'ר) (1 באוקטובר 1990 – 1991)
*Street Stories (9 בינואר 1992 – 10 ביוני 1993)
*Eye to Eye עם קוני צ'אנג (17 ביוני 1993 – 25 במאי 1995)
*Public Eye with Bryant Gumbel (1 באוקטובר 1997 – 1998)
*CBS Newsbreak (1976–2009)
*Who's Who (1977)

### תוכניות אחרות
*Adventure (1953–1955)
*You Are There (1953–1973)
*Youth Takes a Stand (1953–1954)
*Air Power (1956–1957)
*The Twentieth Century (1957–1970)
*CBS Reports (1959–2010)
*Of Black America (1968)
*Razzmatazz (1977–1982)
*20th Century עם מייק וולאס (1993–2001)
*60 דקות נוספות (1996–1997)
*Biography (1996–2005)
*Off Tenth (1997)
*Fast Forward (1997–1999)
*Scandal! (1998–2007)
*BET Nightly News (2001–2005)
*TV Land Legends: The 60 Minutes Interviews (2002–2004)
*TV Land Moguls (2004–2009)
*'What's Hot! What's Cool! (2004)
*365gay News (2005–2009) (הפקה משותפת עם Logo TV)
*Secret Lives of Women (2005–2009)
*Commander Castle (2006)
*FutureCar (2007)
*Eco-Tech (2007)
*Brink (2008–2009)
*Juicy and Jaded (2012)
*60 דקות ספורט (2013–2017)
*Brooklyn DA (2013)
*Whistleblower (2018–2019)
*The FBI Declassified (2020–2021)
*Boiling Point (2021)
*60 דקות+ (2021–2022)
*Gilshaine: Partner in Crime (2022)
*Indivisible: Healing Hate (2022)
*11 דקות (2022)

## רדיו CBS News
CBS News Radio היא חטיבת הרדיו של CBS News, המפיקה מהדורות חדשות לתחנות הרדיו. החטיבה היא היחידה הוותיקה ביותר של CBS ושורשיה בהקמת החברה ב-1927, וחטיבת החדשות התגבשה במהלך העשור שלאחר מכן.

CBS News Radio מפיקה את תוכנית החדשות היומית הוותיקה ביותר ברדיו או בטלוויזיה, CBS World News Roundup, אשר שודרה לראשונה בשנת 1938. התוכנית משודרת פעמיים בכל יום חול. מהדורת הערב, שנודעה בעבר בשם "The World Tonight", משודרת במתכונתה הנוכחית מאז 1956.

## CBS Newspath
CBS Newspath הוא שירות איסוף החדשות הלווייני של CBS News (בדומה ל-CNN Newsource). Newspath מספק חדשות לאומיות, תקצירי ספורט, חדשות אזוריות, כתבות וסיקור חי של אירועי חדשות מרכזיים עבור תחנות שותפות לשימוש בשידורן. לשירות צוות של כתבים מקומיים ועולמיים וכתבים עצמאיים לדיווח עבור התחנות השותפות, ומציע מספר סיפורים לאומיים או בין-לאומיים שונים על בסיס יומי. CBS Newspath גם מסתמך במידה רבה על השותפות המקומיות המשתפות תוכן. תחנות לרוב יתרמו קטעים שהושגו מקומית שעשויים להיות בעלי עניין לאומי. הוא החליף שירות דומה בשם "CBS News NewsNet".

Network News Service (NNS) הוא ארגון חדשות חלוצי שהוקם על ידי ABC NewsOne, CBS Newspath ו-Fox NewsEdge.

## CBS News 24/7
CBS News 24/7 הוא ערוץ חדשות הפעיל 24 שעות ביממה שהושק ב-4 בנובמבר 2014, כ-CBSN. בזמנו כ-CBSN, הערוץ הציג חדשות בשידור חי מ-9 בבוקר עד חצות בימי חול. הערוץ הפך את כל המשאבים של חדשות CBS לזמינים באופן ישיר בפלטפורמות דיגיטליות עם סיקור חי המוגש 15 שעות בכל שבוע. זהו ערוץ החדשות 24/7 האמריקאי הראשון שוויתר על כבלים והפך זמין באופן בלעדי רק באינטרנט ובמכשירים חכמים כגון Apple TV, Roku, Amazon Fire ועוד. הערוץ נמצא במטה של CBS בניו יורק.

## לשכות חדשות
### לשכות פנים
*ניו יורק (המטה הראשי)
*וושינגטון די. סי. (מטה חדשות הערב / לשכת הבית הלבן)
*אטלנטה
*שיקגו
*דאלאס
*דנוור
*לוס אנג'לס (לשכת החוף המערבי)
*מיאמי
*סן פרנסיסקו
*מרכז החלל קנדי

### לשכות זרות
;אירופה
*לונדון
*רומא
*פריז
;אפריקה
*יוהנסבורג
;המזרח התיכון
*איסטנבול
;אסיה
*קאבול
*בייג'ינג – ללא כתב, רק מפיק וצלם.
*טוקיו, עד 3 באפריל 2024.
*בנגקוק

## נשיאי CBS News
*ריצ'רד סאלנט (1961–1964)
*פרד פרנדלי (1964–1966)
*ריצ'רד סאלנט (1966–1979)
*ביל לנארד (1979–1982)
*ואן גורדון סאוטר (1982–1983)
*אד ג'ויס (1983–1986)
*ואן גורדון סאוטר (1986)
*הווארד סטרינגר(1986–1988)
*דייוויד בורק (1988–1990)
*אריק אובר (1990–1996)
*אנדרו הייוורד (1996–2005)
*שון מקמנוס (2005–2011)
*דייוויד רודס (2011–2019)
*סוזן צירינסקי (2019–2021)
*ניראג' קמלאני (2021–2023) (נשיא שותף)
*וונדי מקמהון (2021–2023) (נשיאה שותפה)
*אינגריד סיפריאן-מת'יוס (2023–היום)

## שיתופי פעולה בדיווחים
בשנת 2017 CBS News התקשרה בהסכם שיתוף תוכן עם BBC News , ההסכם החליף הסדרים קודמים בין BBC ל-ABC News, ובין CBS לסקיי ניוז (שהייתה בשליטת חלקית על ידי 21st Century Fox  עד 2018, אז הועברה הבעלות לקומקאסט). השותפות כוללת את היכולת לשתף משאבים, תמונות ודיווחים, ולבצע "תכנון יעיל של משאבי איסוף חדשות כדי להגדיל את התוכן של הסיקור של כל משדר לאירועים בעולם".

אף על פי שאין להם שותפות רשמית, CNN ו-CBS News חולקים כתבים ותורמים כמו אנדרסון קופר וסנג'אי גופטה.

בשנת 2022 CBS News נכנסה לשותפות לשיתוף תוכן עם The Weather Channel , כאשר המטאורולוגים של The Weather Channel יופיעו בתוכניות CBS News, וכתבי CBS News יופיעו במהלך סיקור חי של אירועי מזג אוויר ב-The Weather Channel.

## ראו גם
*ABC News
*NBC News
*CNN
*פוקס ניוז
*בלומברג

## קישורים חיצוניים
* 

*האתר הרשמי של CBS News

## הערות שוליים

קטגוריה:CBS
קטגוריה:ארצות הברית: טלוויזיה
קטגוריה:ארצות הברית: רדיו
קטגוריה:ערוצי חדשות
קטגוריה:זוכי פרס פיבודי